Diari Oficial de la Generalitat Valenciana


Sumari del DOGV 3841, del 21-09-2000 (2000/7411)

RESOLUCIÓ de 19 de juliol de 2000, del conseller d'Obres Públiques, Urbanisme i Transports, per la qual s'emet un informe favorable i s'aprova definitivament la modificació, reforma de rotondes, del Pla General d'Ordenació Urbana de Cheste.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7411


Data del document
:   19-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Cheste
    * pla d'urbanisme

RESOLUCIÓ de 19 de juliol de 2000, del conseller d'Obres Públiques, Urbanisme i Transports, per la qual s'emet un informe favorable i s'aprova definitivament la modificació, reforma de rotondes, del Pla General d'Ordenació Urbana de Cheste. [2000/M7411]
  
Vist l'expedient relatiu a la modificació, reforma de rotondes, del Pla General d'Ordenació Urbana de Cheste, i de conformitat amb els següents,
  
Antecedents de fet
  
Primer. El projecte se sotmeté a informació pública, mitjançant Acord del ple de l'ajuntament en sessió del 12 de desembre de 1996. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan amb data 18 de setembre de 1997.
  
Segon. El projecte consta de memòria justificativa i documents d'ordenació on es concreten les modificacions preteses.
  
Tercer. El municipi de Cheste té Pla General aprovat definitivament per la Comissió Provincial d'Urbanisme en sessió de 19 de setembre de 1986.
  
La Comissió Territorial d'Urbanisme, en sessions del 30 de març, 27 de maig i 27 de juliol de 1992, aprovà una modificació d'aquest pla, que té incidència en l'àrea afectada per les modificacions.
  
Quart. La Comissió Informativa de la Comissió Territorial d'Urbanisme de València, en sessió del 23 d'octubre de 1997, emeté informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Cinqué. La Comissió Territorial d'Urbanisme de València, en sessió del dia 30 d'octubre de 1997, adoptà el següent acord:
  
Emetre un informe favorable de la modificació del Pla General de Cheste.
  
Supeditar l'elevació al conseller d'Obres Públiques, Urbanisme i Transports la proposta d'aprovar definitivament aquesta modificació, al fet que es presenten els plans d'ordenació del Pla General afectats per les modificacions.
  
Sisé. En data 9 de juny de 2000, tingué entrada en el Registre del Servei Territorial d'Urbanisme de València la documentació d'esmena remesa per l'ajuntament, que consisteix en còpia dels plans del planejament general municipal, afectats per les modificacions.
  
El director general d'Urbanisme i Ordenació Territorial, mitjançant la Resolució de 13 de juliol de 2000, considerà complit l'Acord de la Comissió Territorial d'Urbanisme de València de data 30 d'octubre de 1997, relatiu a la modificació del Pla General de Cheste.
  
Fonaments de dret
  
Primer. Respecte al procediment, en el cas present, s'han observat les prescripcions legalment establides en l'article 38, per remissió del 55.1 de la Llei 6/1994, de 15 de novembre, Reguladora de l'Activitat Urbanística (LRAU).
  
La documentació està completa d'acord amb l'article 27 de la LRAU.
  
Segon. La modificació afecta diversos elements viaris que es concreten en les propostes següents:
  
1. Nou disseny de la rotonda de connexió entre la CC-3322 i la VV-6303 Cheste-Gestalgar, justificat en la millora de la seguretat vial a l'encreuament entre ambdues. La modificació afecta sòls urbanitzables i no urbanitzables.
  
2. Modificació del nuc d'enllaç que interconnecta la CC-3322, els accessos al poliesportiu i a la zona d'equipament de l'Hort de Martínez, i el nou traçat proposat per al vial sud que prové de la VV-6112, i es justifica aquest nou traçat en la supressió de l'encreuament actual amb la C-3322 i la seua adaptació al nou nuc, així com en la seua idoneïtat per separar-se del barranc, deixar d'afectar una guarderia existent i independitzar el sistema general d'espais lliures del sòl urbà industrial. Els terrenys ocupats pel nou traçat d'aquest vial s'adscriuen al sòl no urbanitzable.
  
Tercer. Les determinacions contingudes en la modificació del Pla General es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
No hi ha inconvenients urbanístics respecte a la modificació pretesa, i que no s'incrementa l'aprofitament lucratiu ni es desafecta el sòl de destinació pública.
  
Quart. La modificació comporta una diferent qualificació o ús urbanístic de zones verdes anteriorment previstes, per la qual cosa requereix l'informe previ del Consell Superior d'Urbanisme -substituït per informe del conseller d'Obres Públiques, Urbanisme i Transports, després de l'informe de la Comissió Territorial d'Urbanisme, en aplicació de la disposició transitòria novena de la LRAU-, de conformitat amb allò que s'ha establit en l'article 55.4 de la LRAU.
  
En relació a aquesta qüestió, la modificació de la zona verda respon a una reestructuració viària, i que no es està afectada finalment la destinació pública del sòl, per la qual cosa és procedent emetre un informe favorable respecte d'aquesta.
  
D'altra banda, en relació amb el dictamen del Consell Jurídic Consultiu de la Comunitat Valenciana, establit en l'article 10.8.e) de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, es considera que, en aquest cas, no cal ja que la modificació no té per objecte una diferent zonificació o ús urbanístic de les zones verdes anteriorment previstes. En efecte, el citat dictamen només ha de ser exigit quan la modificació del pla tinga per objecte, és a dir, per fi o intent, una diferent zonificació o ús urbanístic previst en el pla, segons els estàndards establits en la legislació urbanística aplicable; i que no és necessari el dit dictamen quan la modificació tinguera un altre objecte, encara que d'aquesta derivara o és conseqüència aquella diferent zonificació o ús urbanístic de les zones verdes.
  
En el cas que ens ocupa, l'objecte és la redefinició d'un nuc d'enllaç i modificació del traçat d'un element viari, i deriva una modificació d'una zona verda.
  
Cinqué. El conseller d'Obres Públiques, Urbanisme i Transports és competent per a l'aprovació definitiva del present expedient, en virtut d'allò que s'ha establit en l'article 39.1 de la LRAU en relació amb l'article 6.d) del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, resolc:
  
Primer
  
Emetre un informe favorable de la modificació, reforma de rotondes, del Pla General d'Ordenació Urbana de Cheste.
  
Segon
  
Aprovar definitivament la modificació, reforma de rotondes, del Pla General d'Ordenació Urbana de Cheste.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb allò que s'ha establit en els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercir qualsevol altre recurs que s'estime oportú.
  
València, 19 de juliol de 2000.- El conseller d'Obres Públiques, Urbanisme i Transports: José Ramón García Antón.